OVA EPIZODA SADRŽI OPISE SEKSUALNOG ZLOSTAVLJANJA MALOLJETNIKA
UZNEMIRUJUĆE ZA NEKE GLEDATELJE.
AKO VI ILI NETKO KOGA ZNATE DOŽIVITE ZLOSTAVLJANJE,
NA WWW.WANNATALKABOUTIT.COM NAĐITE INFORMACIJE I RESURSE ZA POMOĆ.
NETFLIXOVA DOKUMENTARNA SERIJA
Neprestano su dolazile lijepe djevojke.
Jedna za drugom.
DOCOV MAĐIONIČARSKI PARTNER
Kao na pokretnoj traci.
Što se tiče mog osobnog života, želim biti iskren.
Nemam što skrivati.
Istina je da sam u svojim dvadesetima 1980-ih…
OSNIVAČ I RAVNATELJ
…bio previše promiskuitetan.
Nastup s tigrom je upečatljiv. Ako ga izvodite,
vidjet ćete više akcije od klauna.
Doc Antle je na glasu jer voli mnogo različitih žena.
Ako to pokušaš objasniti ljudima koji nisu bili ondje…
DOCOV SCENARIST
…zvuči kao najgluplje i najčudnije sranje iz Zone sumraka.
Još 1999. rekao sam Docu Antleu da mi ne dolazi s problemima sa ženama.
Ne želim čuti za njih.
Imao sam dovoljno problema s praćenjem svojih sranja
da bih pokušavao shvatiti što Doc radi dok nismo surađivali.
Neki dan napisao sam u objavi na Facebooku:
„Nikad nisam trebao Corvettu ni tigra.
Imam veliku kitu.“
VELIKI BIJEG
Bhagavan i ja prvi smo se put sreli u ašramu.
Imala sam 11 ili 12 godina.
DOCOVA BIVŠA ŽENA
Organizirali bi ručak i on je došao na ručak.
Odmah sam se zaljubila u njega.
Bio je fascinantna osoba.
Jedan od prvih puta kad ga je moja kći vidjela…
RADHINA MAJKA
…rekla je da će se udati za njega.
Još otkad je bila djevojčica, uvijek je ponavljala:
„Nisi mi šef.“
Dok sam odrastala, ponekad bih provodila vikende kod njega.
Htjela sam se družiti s njim i sa životinjama.
Svi su se ugledali u njega
i nikad nije bilo nikakve naznake da nešto nije u redu.
Nikad se nisam brinula.
Mama se dosta često selila i uživala sam u svojoj slobodi.
Bila sam zahvalna što sam sama.
Njezina mama nije bila ondje.
Bilo je bizarno.
BIVŠA SLJEDBENICA
Živjela je s više obitelji u Yogavilleu.
Radha nam je počela čuvati djecu…
DOCOVA PRVA ŽENA
…a nakon nekog vremena ispalo je da mu je djevojka.
S koliko je godina počela čuvati djecu?
Bila je jako mlada.
Imala sam 14 godina kad se prvi put dogodilo nešto romantično.
Tada smo prvi put spavali zajedno.
Rekao je da je to jedna od njegovih specijalnosti,
ali prvi je put bilo malo razočaravajuće.
Nakon što smo spavali zajedno, rekao je:
„Ako ti ovo ne odgovara, mogu postići da sve zaboraviš.“
Poput misaonog trika Jedija.
Zapravo mi je, čak i u toj dobi, to bilo neobičnije
od toga što je želio seksualni odnos s 14-godišnjakinjom.
Tada sam znala da je u vezi sa Sumati
i mislim da je to dio razloga zašto sam osjećala da i ja mogu stupiti u odnose.
Prvi put bilo je u kamionetu.
Sjećam se da sam ga pitala: „Zašto baš u kamionetu?“
Odgovorio je, jasno se toga sjećam:
„Jer sam htio zariti kandže u tebe.“
Samo ga pomazite, pustite da se protrlja o vas.
Nemojte ga izazivati, škakljati ni tući.
Što? Da!
To je ta reakcija.
Do Radhe je dao naslutiti…
BHAGAVANOVA DUHOVNA ŽENA
…da je samo s Brahmi i sa mnom.
Ali kad je započeo vezu s Radhom, htio je imati više žena.
Više sam puta spavala s Radhom i Bhagavanom.
Sjećam se da se činilo čudnim jer su se Sumati i ona prije mrzile.
Sada su postale najbolje prijateljice.
S obzirom na to koliko smo bile mlade, jako smo se dobro nosile s time.
Ali s vremenom Brahmi je ispričala sve mojoj mami.
Uhvatila sam ih kako se ljube. Tako sam saznala.
Nisam mislila…
DOCOVA PRVA ŽENA
…da će biti s nekim tako mladim. Teško mi je znati
da sam bila udana za nekoga takvoga.
Pomislila sam da je moramo maknuti odande.
U kratko vrijeme dovela sam je s drugog kraja zemlje,
pokupila je u zračnoj luci i uselila kod sebe,
a doslovno preko puta moje kuće bila je katolička škola.
Mama me upisala u katoličku srednju školu Sveta Monica.
U tom sam se trenutku osjećala kao da igram ulogu.
Nosile smo katoličke uniforme, što mi je sad smiješno.
Osobito kad se prisjetim velike otmice.
U to doba nije bilo mobitela, ali postojale su ekstenzije
i čula sam da razgovara s nekim. Pomislila sam: „Tko je to?“
Podignula sam slušalicu i čula kako govori: „Dobro, vidimo se brzo.“
Bio je to Bhagavan.
Jako sam se zabrinula.
Odvela sam je na policiju i rekla da mislim da će moja kći pobjeći
kako bi bila s čovjekom koji je oženjen i živi u Virginiji.
Tada su snimili onu njezinu fotografiju s plakata.
Prestrašili su je kako bi je odvratili od toga.
Bila sam malo naivna. Mislila sam:
„Riješili smo to na vrijeme. Zna da pratimo što smjera.“
U to vrijeme nisam to mogla shvatiti
niti sam to željela čuti ili znati.
Mislila sam da ga volim.
Nakon otprilike tjedan dana odjenula je svoju uniformu
i uzela knjige. Pitala sam je li uzela zadaću,
odgovorila je da jest i izišla
i više se nikad nije vratila.
Nije se vratila.
Bila sam presretna što sam uskočila u automobil i pobjegla s njim.
Sumnjala sam na to da je kod njega pa sam ga nazvala.
Rekla sam: „Bhagavane, gdje je moja kći? Daj mi da razgovaram s njom.“
Rekao je da ne zna o čemu govorim.
„Mrzila te i toliko je mrzila živjeti s tobom.
Mislim da je pobjegla.
Predlažem da provjeriš lokalna skloništa jer mislim da je ondje.“
Počelo je lijepljenje plakata:
„Jeste li vidjeli ovo dijete?“ Nije bilo sustava informiranja o nestanku.
Rekli su da napišem osobnu poruku.
Napisala sam: „Nazovi me. Sve će biti u redu.“
Polijepila sam plakate po gradu.
Dobila sam otkaz jer sam plakala
ili razgovarala telefonom s policajcem, šerifom ili skloništem.
I ne krivim ih. Bila sam beskorisna, znate?
Smjestio me u motel u predgrađu Washingtona.
Sama sam živjela u motelu barem mjesec dana.
Ne znam što je spremačica mislila.
Dolazila bi čistiti, a ja bih sjedila ondje. Bilo je bizarno.
Ali bilo je prilično dosadno. Mislim da sam mnogo gledala televiziju.
S vremenom mi je postalo važno javiti mami da sam dobro.
Tri tjedna nakon što je nestala nazvala me na moj trošak.
Dok sam razgovarala s njom
nešto se dogodilo, operater se uključio u poziv
i mama je brzo rekla:
„Operateru, moja je kći pobjegla.
Možete li mi reći otkud zove?“
Rekao je: „Iz Washingtona.“ Tada sam znala da je kod njega
jer je bila na istočnoj obali. Poklopila je.
Pomislila sam: „Zajebala sam!“ Uspaničila sam se i poklopila.
Onda sam morala priznati Bhagavanu: „Nazvala sam mamu.
Morat ćeš me premjestiti.“
Mislim da nije bio posebno zadovoljan.
Ošišali smo mi kosu, napravili pramenove i nakovrčali je
i na taj me način prerušili.
Smislili smo drugi identitet za mene.
U katoličku školu išla je jedna prekrasna djevojka.
Zvala se Chantal Rivera i mislila sam da je to najljepše ime.
Kad mi je trebao drugi identitet, rekla sam: „Bit ću Chantal Rivera.“
Kad sam otišla živjeti u zoološki vrt,
svi zaposlenici, iako su me znali kao Radhu,
morali su me zvati Chantal.
Stalno sam zvala šerifa u Virginiji i govorila: „Idite na taj posjed.
Vjerujem da je moja kći ondje i ima samo 15 godina.“
Igrali bismo uloge i vježbali:
„Ovo sam ja, imam ovoliko godina. Ne, nisam Radha. Jeste li ludi?“
Mislio je da nas detektivi možda prisluškuju
i čekaju da se netko zabuni i nazove me Radha.
Policija je trebala ispitati Bhagavana
i dio osoblja s oružjem je dočekao policajce na ulazu.
Mislim da je Bhagavan dijelom uživao u toj ulozi kauboja:
„Ovo je naš posjed. Nitko ne smije ući na njega.“
Otprilike mjesec dana poslije nazvala je: „Mama, ne želim da se brineš.
Sve je u redu. Vjenčali smo se.“
Molim?
Kako se možete vjenčati? Kao prvo, ima ženu i djecu.
Ti imaš 15 godina. Kako ste se mogli vjenčati?
Krivotvorili smo potpis mojeg oca na dozvoli za brak
jer nije dopušteno vjenčati se s 15 godina bez pristanka roditelja.
DRUGI BRAK PRVI BRAK
Sad sam imala dvije mogućnosti.
Mogla sam upotrijebiti sve resurse, nazvati šerifa, policiju,
okupiti ih i pronaći je, iščupati je odande i vratiti kući.
Ali imala sam vrlo pametnog prijatelja koji mi je rekao:
„Možeš to učiniti. Mrzit će te.
To će ih zbližiti.
Ili možeš dati sve od sebe da budeš na njezinoj strani.
Podrži je, idi u Virginiju i pomirite se
jer će doći dan kad će htjeti otići.
Kad taj dan dođe, želiš da se javi i kaže: ‘Mama, dolazim kući.’“
Tako sam i učinila.
Moji roditelji i svi ostali počeli su to prihvaćati:
„Ne sviđa nam se, ali tako stvari stoje.“
Uz toliko usta koja treba nahraniti Bhagavan ne bi uspio sam.
Od Valentinova ove godine ima novu pomagačicu.
Svoju suprugu Radhu.
Bhagavan je želio biti kao Jack Hanna ili Jeff Corwin,
stručnjak za životinje na televiziji.
Bhagavan je smislio ideju…
DOCOV MAĐIONIČARSKI PARTNER
…da napiše scenarij i producira film kojim ćemo privući pozornost na sebe.
Posljednji projekt Doca Antlea film je za široku publiku zvan Mladunci.
U njemu glume Bhagavan i supruga Radha.
Režiraju ga dobitnik Oscara i bivši redatelj Disneyjevih filmova.
Možda ne troše mnogo novca, ali imaju veliku poruku.
Snimio sam suludo sranje od filma.
OSNIVAČ I RAVNATELJ
To je najgori film o tigrovima. Toliko je loš da je dobar.
Velika pustolovina mladunaca tigra.
Jedan od najvećih fijaska u mojem životu.
Bila bi to savršena ideja za skeč u emisiji Saturday Night Live
o ljudima koji snimaju veliki filmski hit.
Bio je lijep ljetni dan kad je u grad došao mađioničar.
Svi su došli vidjeti Čarobnog Marvina i njegove divlje životinje
kako izvode čarobne i začuđujuće iluzije.
Kao desetogodišnjaku iz malog grada…
DJEČJI GLUMAC
…ideja da ću igrati zvijezdu filma s tigrovima bila je velika stvar.
Andrea Terry otišla je u Wintergreen pogledati zvijezde filma Mladunci.
Buckingham je pitoreskan gradić s dva semafora,
jednom trgovinom, kravama, jelenima i puricama.
Ali lavovi, tigrovi i medvjedi nisu uobičajen prizor.
Ovdje je čitava ekipa.
Radha, Bhagavan, ja, Anna, Teresa, R. B.
Htjeli smo biti filmske zvijezde i zaraditi tisuće dolara.
Svakako su se ponašali kao da je to sljedeći E. T.
Izabrat ćemo dva ili tri dječaka i djevojčice,
možda dva brata, brata i sestru,
koji će biti u cijelom filmu. Ne možete svi biti u filmu.
Na audiciji je bilo vjerojatno 50 djece.
Odabrali su djecu…
DJEČJI GLUMAC
…ljudi koji će financirati film.
Skupina roditelja iz crkve htjela je uložiti novac.
Većina je bila dobrostojeća.
Prvotna je zamisao bila da će Kevin Bacon glumiti
trogodišnjeg R. B.-ja kad odraste.
Čak i s deset godina znali ste tko je on.
To je bilo zakon. Ali Kevin Bacon nije se pojavio.
Bhagavan je nabrojio hrpu slavnih osoba, među ostalim i Kevina Bacona,
ali nije mogao zainteresirati nikoga jer je film bio toliko loš.
Ne znam jesu li razgovarali s Kevinom Baconom.
Mislim da su to bili samo veliki snovi.
Nikad prije nisam glumio.
Ovdje smo snimili scenu pronalaska tigrića kad smo izašli iz autobusa.
Naši junaci Terry, njezin prijatelj Todd i mlađi brat R. B.
naišli su na nešto što će im zauvijek promijeniti život.
Maknuli su me iz filma jer ga roditelji nisu htjeli financirali.
Priča je o ovoj trojci
koja će jednoga dana naći ovo troje u šumi.
Tip koji je započeo taj projekt sa mnom Oscarom je nagrađeni redatelj
koji se usred svega propio i izgubio dodir sa stvarnošću.
Pio je pune čaše votke za doručak.
Bio je pijan i sjeban.
-Gdje si stajala? Jesi li bila tako blizu? -Ondje.
Ondje. Dobro. Gdje ti je bila ruka?
-Ne mogu ostati unutra, Bobe! -Mogu. Mora biti dosljedno.
Dobro, ali mladunci će uginuti.
Dobro. Spremni smo. Izbliza.
To je bila komedija pogrešaka.
Bio je to jedan loš dan za drugim,
a produkcija je počela tonuti sve niže.
Što djeca misle o svojim četveronožnim prijateljima?
Mladunci su dobri, ali ne znam baš za velikog tigra.
-Veliki su strašniji. -Da.
-Ti snimaj, a ja ću ga potjerati. -Snima se.
Na tri smo metra od velikog tigra
koji u svakom trenutku može odlučiti da želi nešto prigristi.
Nisam znao da sam u opasnosti jer je mačka u međuvremenu pobjegla
i pokušavali su je vratiti.
Tigar vam ne može prići ni blizu jer je na debelom lancu.
Poslije sam saznao da je ugrizao nekog nedugo prije snimanja.
Imali su osiguranje za životinje i opremu, ali ne i za djecu.
Između nas i pantere stajala je samo 15-godišnjakinja.
Zašto ga ne možemo pomaziti?
Zapravo, sve su životinje prilično drage
prema ljudima koji su uz njih odmalena ili ih hrane.
Ali ne vole baš strance.
Postojala su očekivanja da će svaki dječji film sa životinjama uspjeti
i mislim da je to pridobilo ljude.
Nitko nije znao da će propasti,
da likovi ne govore nego da ima naraciju.
Ovo su svi odobreni troškovi.
Riječ je o pola milijuna dolara.
Čovjek bi pomislio da će rezultati biti mnogo bolji od onih koji su nastali.
Mislili smo da ćemo dobiti plaću i možda se proslaviti.
Da smo znali da nam neće platiti, možda bismo se pobunili.
Mojoj obitelji i hrpi drugih obećano je da ako ulože u ovaj film,
to će im se poslije isplatiti.
Siguran sam da je mnogo ljudi izgubilo dobar dio novca.
Čak i prema današnjim standardima, pola milijuna dolara je mnogo novca.
Netko bi trebao moći otkriti
na što je utrošen uloženi novac, ali to je bilo prije 30 godina.
Dvije su stvari o Bhagavanu apsolutno istinite.
Jedna je da ništa dobro ne proizlazi iz povezanosti s njim na ikoji način
i da će vas zakinuti.
A druga je stvar da, ako će se ostvariti ikakva dobit,
vi niste osoba koja će je ostvariti.
JUŽNA KOREJA
Potpisao sam ugovor vrijedan milijun dolara da odem u Koreju
i izvodim tri nastupa dnevno čitav tjedan.
Bhagavan bi dolazio i odlazio.
Ja sam u međuvremenu bio ondje.
Ne samo da sam imao tri nastupa, već sam ih promovirao.
Odrađivao sam posebne ekskluzivne nastupe.
Radio sam 18 sati dnevno
i jedva sam išta zaradio od tog angažmana
jer je Bhagavan sklopio tajni dogovor s producentom
i uzeo većinu tog novca, a ja sam odradio te nastupe praktički besplatno.
Kevin je potrošio cijelo moje nasljedstvo,
a da me nije tražio dopuštenje ili pitao išta.
Trebala mi je godina dana samo da se razvedem.
Tad je počeo uzimati novac od drugih.
Pisao sam Docu scenarije za nastupe 15 ili 20 godina.
Vrhunac je bio izlazak ligra.
„Ovo je ligar Sudan.
DOCOV SCENARIST
U drevnom Singapuru, koji je bio poznat kao grad lavova…“
„Jednom davno izvan drevnog Singapura…
…koji je bio poznat kao grad lavova…
…proširio se glas o velikim zvijerima.
Poput ovog ogromnog stvorenja pred vama.
Dogovorili smo se da ćemo podijeliti dobit popola.
Fotografiraš se s tigrom i na izlasku prolaziš pored suvenira.
Čovječe, možeš kupiti majicu ili kišobran s fotografijom tigra.
To je bio moj dio kolača. Suvenirnica.
Nikad nije bilo dovoljno za život. Štošta sam žrtvovao.
No prihod služi za pomoć životinjama.
Volim životinje i mislim da je rad na njihovu očuvanju i zaštiti vrlo važan.
Naši dreseri posvećeni su skrbi za ove iznimne životinje i njihovo očuvanje.
Smatramo da imamo odgovornost podijeliti s vama svoje spoznaje.
Otišli bismo na obilazak u 9,30 i završili u 13,30.
Zaradili su…
2014. GODINA
…25 000 dolara.
Željeli smo spasiti divlje životinje.
Sve što prodajemo i promoviramo
namijenjeno je očuvanju divljine i ljudi će to kupiti.
Doc ga je naučio da će, ako donira za očuvanje,
BIVŠI UPRAVITELJ, ZOO G.W.
…ljudi misliti da mu je srce na pravom mjestu i donirati još.
FOND ZA RIJETKE VRSTE
Upoznajte dr. Bhagavana Antlea, osnivača i ravnatelja Fonda za rijetke vrste.
Fond za rijetke vrste lokalna je organizacija koja…
Počela sam shvaćati da se ne radi o očuvanju.
PRIPRAVNICA (2003. – 2011.)
Radi se o tome kako zaraditi više novca, što još možemo dodati i ponuditi.
Ovo su vrata jednog pigmejskog kralja koji je bio…
Ne. Razgovarat ćemo o tome.
Otvorit ćemo ova vrata koja su izradili Pigmeji.
Možete vidjeti nevjerojatnu količinu opreme koju smo ondje odnijeli.
Donirao sam milijune dolara za potrebe očuvanja i to se može provjeriti.
ZAKLADA ZA OČUVANJE MALIH DIVLJIH MAČAKA
Provjerili smo Fond za rijetke vrste Doca Antlea i to je smeće.
Mnogo novca vraća se u njegov objekt…
ODJEL PETA-E ZA ZATOČENE ŽIVOTINJE
…i on tvrdi da je to očuvanje.
To je obmanjujuća praksa koju provode poduzeća, takozvani „zeleni marketing“,
kako bi uvjerila potrošače
da su usluge koje nude prihvatljive za okoliš.
Sredstva prikupljena u SAD-u
šalju se projektima u Africi, Indoneziji i Južnoj Americi
da bi se zaštitile tamošnje životinje.
Nikad nismo radili na očuvanju izvan Sjedinjenih Američkih Država.
Išli bismo na odmore i promatrali životinje u divljini iz zabave.
I odveli smo tigrove u Tajland da bismo im pomogli razviti programe uzgoja.
BANGKOK, TAJLAND
Posjetili smo farmu i zoološki vrt za krokodile.
Nalikovao je zoološkom vrtu s početka 20. stoljeća.
Bhagavan se jako trudio da dovede svoje tigrove u Tajland.
Rekao je: „Stvorit ćemo novu krvnu liniju. Ovdje žive.
Tigrovi žive u Tajlandu. Vraćamo ih onamo odakle dolaze.“
Zapravo smo samo naučili zaposlenike da fotografiraju ljude s mladuncima.
Ondje je bila jedna čimpanza koja bi molila za cigarete.
Bila je ovisna o cigaretama koje su joj ljudi bacali.
Zoološki vrt to je podržavao. Nije se radilo o očuvanju.
Kad spomenete programe očuvanja u Aziji ili Africi, to zvuči dojmljivo.
Zar ne? U svrhu propagande.
Kad biste dopustili ljudima…
BIVŠI PRIPRAVNICI
…da zavire iza kulisa,
san bi nestao.
Ako su na snimanju u pozadini bili kavezi, nije želio iskoristiti te snimke.
Nije volio da ljudi misle da držimo životinje u kavezima.
Gubimo se. Ovo je Zemlja tigrova.
Prošla lokacija razgovora bila je dobra. Svijetla i tiha.
Kako hoćeš. Ne želim da se vide kavezi.
Mačke bi samo koračale po tim kavezima.
Nisu imale što drugo raditi ni ići ikamo.
Koračale su dok tlo ne bi postalo krvavo.
DOCOVA PRIPRAVNICA (1997. – 1999.)
Imale su krvave rane na donjoj strani stopala.
Kad bih upozorila nekoga na to, samo bi mi rekli:
„Isperi krv.“
Jednom dnevno isprala bih krv.
IZLAZ – SIGURNA PROPAST
Slon je jedna od najdruštvenijih životinja.
Ima najveći mozak od svih životinja.
Ta je slonica sama svaki dan.
Neugodno mi je priznati da nisam ni shvaćao što je pogrešno.
Jednom su me poslali u zamrzivač po smrznute prepelice za ptice grabljivice
i otvorila sam zamrzivač koji je bio pun mladunaca tigra.
Rečeno mi je da su rođeni mrtvi.
Gledala sam kako legla dolaze na svijet. To su bili potpuno zdravi tigrovi.
Nismo imali slučajeve da su cijela legla rođena mrtva.
Ali kad biste vidjeli nešto naoko pogrešno,
potkrijepio bi to nekim razlogom i samo biste mu vjerovali.
Prihvatili biste to jer je alternativa
da se događaju grozote i upleteni ste u strašne stvari.
Tako je. Pogledajte u fotoaparat.
Otvorena smo knjiga. Imamo nevjerojatan objekt
s neviđeno kvalitetnim okolišem za životinje.
Ovdje se nema što vidjeti osim sjajnog posla koji možemo obaviti
zahvaljujući uspjehu, razumijevanju, nevjerojatnom trudu
i timu ljudi kojima je to cijeli život.
Sad mi je žao što sam rekao Julie da je ovo najdivnije mjesto.
Da je ovo raj za ljubitelje životinja.
To nije raj. Upravo suprotno.
Kako je Doc reagirao kad je saznao da ste zajedno?
Jako je neobično jer mu nije smetalo što živi sa mnom.
To je bila nečuvena praksa.
No istodobno dok se ponašao kao da je sve u redu, činio joj je život…
Paklom.
…jadnim.
Obrušili su se na mene sa svih strana.
Bilo mi je žao zbog toga što se događalo i razgovarao sam s njim u njezino ime.
Sjećam se da sam plakao tijekom razgovora.
Odrastao sam muškarac, odslužio sam vojni rok u Izraelu
i plačem jer volim ovu djevojku.
Zašto se tako ponašate prema njoj?
Lagao je ljudima iza leđa i pričao izmišljotine o ljudima
jer je morao biti jedini izvor utjehe koji smo smjeli imati.
Doc mi je rekao da je Julie luda, da nije pri sebi,
da se trebam pripaziti i da gubim vrijeme.
Dio mene se pitao: „Je li luda?“ Počeo sam propitivati je li Julie luda.
Tražio sam razloge: „Je li stvarno luda?“
Nije luda.
Ne žalim, jer još smo ovdje.
-Da. -Nakon sedamnaest godina.
Ali dio mene osjeća se malo krivim.
Posušite ih. Ne umatajte ih.
Drhti li?
Ne još.
Ponekad je vaša predodžba…
DOCOVA BIVŠA ŽENA
…o tome kako će život ispasti bolja od stvarnosti.
Uvijek sam bila neovisna i pomalo buntovna.
Iskreno, mislim da je to nešto što je Bhagavan prepoznao
i cijenio u meni i to mu se obilo u glavu.
Počeli su imati probleme.
Bhagavan ju je volio kontrolirati.
Ona je bila tinejdžerica i htjela je isprobati sve.
BIVŠA SLJEDBENICA
Kad bismo izrađivali brošure i snimali promotivne materijale,
često bi me zadužio da budem glumica ili model.
Dobila sam nekoliko prilika da odradim snimanja bez životinja,
a on mi to nije dopustio.
Bila sam jako razočarana.
Počela je praviti ispade. Nije radila ono što bi joj rekao.
Uzimala bi auto kad je htjela.
Bile smo tinejdžerice.
Zaista sam htjela vozačku dozvolu,
što je bila uobičajena stvar za nekoga moje dobi.
Uvijek je postojala neka vrsta isprike
zašto je ne mogu dobiti ili zašto ne mogu vježbati vožnju.
Uzela sam svoju lažnu osobnu iskaznicu
i unatoč tomu otišla sam napraviti vozačku dozvolu.
Bio je vrlo ljut zbog toga.
Počela sam shvaćati da se ne radi o sigurnosti, nego o kontroli.
Nadao se da će dobiti mladu djevojku koju će oblikovati,
koja će mu prati suđe i čistiti kuću.
Nije poznavao moju kćer.
To nije bio dio njezina plana.
Kad smo počeli živjeti zajedno i vjenčali se, priznao mi je
da sam ga privlačila kad sam bila mlađa.
Od svoje jedanaeste godine.
Bilo mi je izuzetno neugodno zbog toga
i to je promijenilo dinamiku naše veze.
Počela sam bolje uviđati stvari
i to me izbezumilo.
Više mu nisam htjela biti supruga ni ljubavnica.
O, Bože.
Žena ti dopusti… Bljak!
Žena ti dopusti da je poljubiš kad se vratiš kući?
Putovao bi zbog posla. Nisam išla s njim.
To mu je postalo u redu jer mislim da je u to vrijeme zavodio Dawn.
Ovo je Shankar, dvogodišnji mužjak.
DOCOVA TREĆA ŽENA
Radha je učinila nešto nevjerojatno.
Bila sam nevjerojatno ponosna na nju.
Ostavila ga je sa 17 godina.
Čekala je da ode na poslovni put s Dawn
tako da budu daleko od kuće.
Dobila sam poziv.
Rekla je: „Napuštam ga. Dolazim k tebi. Prijateljica i ja odlazimo automobilom.“
Odgovorila sam: „Dobro. Hajde!“
Prvo sam otišla u banku,
zatvorila naše račune i uzela sav preostali novac.
To nije bila velika svota novca,
ali bila je dovoljna da pobjegnemo.
Prijateljica i ja odvezle smo se u zoološki vrt.
Parkirala sam se što bliže ulazu
i pretresla sam tu kuću
u potrazi za svojim osobnim stvarima
i svime što sam mogla pronaći, a da je bilo vrijedno.
Nisam htjela zadržati te stvari, nego ih iskoristiti za pregovaranje.
Svjedočila sam njegovim prošlim prekidima veza
i znala sam da trebam nešto o čemu ćemo moći pregovarati.
Na noćnom ormariću bio je parfem neke druge žene.
Ondje je bio i vibrator kojeg prije nije bilo.
Dok sam ostvarivala svoj veliki naum da pobjegnem,
i priznajem da je to bilo sitničavo,
uzela sam svu ostalu odjeću iz ormara,
istresla sam sve ostale parfeme po njoj i ostavila ih ondje.
Izvadila sam vibrator, uključila ga i bacila na krevet.
Sjećam se da sam u vožnji pomislila,
kad smo stigle dovoljno daleko da sam mogla razmišljati,
„Molim te, Bože, neka baterije traju dovoljno dugo kako bi,
kad dođe kući i vidi da sam pretresla kuću i uzela svoje stvari,
ta stvar još vibrirala na krevetu.“
Moja prijateljica i ja izmjenjivale smo se vozeći iz Virginije u Kaliforniju
i bile smo toliko pune adrenalina i prestrašene
da smo jurile i odvezle se ravno onamo.
Došle smo iz Virginije u Kaliforniju suludo brzo.
Kad sam stigla u Kaliforniju i nazvala Bhagavana,
on me pitao gdje sam.
Kad sam rekla da sam u Kaliforniji, nije mi vjerovao.
Pomislila sam: „Čekaj izvatke kartice kojom sam plaćala benzin.“
Nije ni stala. Vozila je sve do Kalifornije.
Bilo je to vrlo hrabro.
Oduvijek joj se divim zbog toga.
Bila je jedna od rijetkih žena koja je nadmudrila Bhagavana.
Zato sam bila jako ponosna.
Dođi, mačkice Radha.
Ljubitelji mačaka te vole! Obožavaju te.
Sjajna si kraljica tigrova.
Mislim da je možda postojala neka njegova strana
koja se na neki način gotovo ponosila mnome.
Sve u svemu, mislim da je prema meni bio mnogo bolji
nego što je bio prema mnogim drugim ženama.
Da.
Bila je mnogo snažnija od mene,
ali kad sam zatrudnjela s Tilakam,
to me spasilo, iskreno.
Jer sam iz nekog razloga mogla podnositi zlostavljanje,
laganje i psihološku manipulaciju kad je bila riječ o meni.
Ali shvatila sam da ne želim to za svoje dijete.
Nisam htjela da moje dijete
odraste uz nekoga tko u ljutnji može dignuti ruku na drugu osobu.
Znao je reći: „Ako me ostaviš, ubit ću te.“
Stalno je to govorio.
Znam i zašto.
Jer nije smio postojati netko tko zna njegove tajne.
Uvijek sam mislila da se ne bi ustručavao ubiti nekoga.
Smrt Marka Toppinga bila mi je vrlo sumnjiva.
Bila je vrlo prikladna. Recimo to tako.
BHAGAVANOV PRIPRAVNIK
Znate, mnogo sam puta odbio dati intervju,
i to zato što sam cijeli život pokušavao zaboraviti te ljude.
Ali iznenada mi je palo na pamet da to dugujem Marku
i da netko mora progovoriti umjesto njega i biti njegov glas
jer on danas ne može govoriti u svoje ime.
Dobio sam poruku: „O, Bože. Odmah me nazovi.
Jesi li gledao Kralja tigrova?“
Odgovorio sam: „Ne, što je Kralj tigrova?“
Pustio sam emisiju i počeo tražiti Marka…
MARKOVA BRAĆA
…i u 31. minuti i 52. sekundi prve epizode
vide se dva tigra u jacuzziju i Bhagavan. Jedan od tigrova je iskočio
i ondje je bio Mark.
Na sekundu i pol vidjelo se kako želi uhvatiti tigra koji iskače.
Bilo je uzbudljivo vidjeti prijatelja na snimci nakon svih ovih godina.
Odmah sam ga prepoznala, a prikazan je samo iz profila.
Zamislite…
PRIJATELJICA MARKA TOPPINGA
…da vidite svojeg prijatelja do kojeg vam je bilo stalo, nakon toliko…
Morate shvatiti da su prošle 32 godine od njegove smrti.
Gle, mama, plutam na vodi!
Nikad nismo saznali cijelu priču kako je taj dan protekao, što se dogodilo.
Obratila sam vam se u nadi da ćete vi saznati.
Posvađali su se protekle večeri
i sljedeći je dan Bhagavan bio potresen.
Odmah ste znali da je nešto pošlo po krivu.
Pitao sam što se dogodilo.
Odgovorio je: „Mark se poskliznuo i pao sa stijene,
udario glavom o stijene u podnožju i odmah umro.
Imao sam osjećaj da ne govori istinu
i to me izluđuje već 30 godina.
Od dana kad je umro govorim:
„To je jako sumnjivo. Što mu se dogodilo?“
Imamo još jednu…
Prijevod titlova: Marija Gračić